મહાભારત એટલે પાંડવો અને કૌરવો વચ્ચેના કાવાદાવા, હૂંસાતૂંસી અને યુદ્ધની કથા. મહાભારતની સાવ સાદી વ્યાખ્યા કરવાની આવે તો આવું કશુંક કહી શકાય. પણ એની પેટાકથા તરીકે વાત ભગવદ્ગીતાની કરવામાં આવે ત્યારે મહાભારતની સરળ વ્યાખ્યા હાંસિયામાં ધકેલાઈ જાય છે. જેટલી સરળતાથી મહાભારતની વ્યાખ્યા શક્ય છે સામે ભગવદ્ગીતાની વ્યાખ્યા એટલી જ ગૂઢ છે. અર્જુનને ઉપદેશ આપતી વખતે શ્રીકૃષ્ણના મનમાં કેવા ભાવો હતા તેના આધારે ભગવદ્ ગીતાનો સાર ઉપલબ્ધ ન હોવાથી તુંડે તુંડે મતિર્ભિન્નાની જેમ ગીતાનો વિવિધ સંપ્રદાયો પ્રમાણે અર્થ પણ બદલાતો રહ્યો છે. કેટલાક સાધુ, બાવા, મઠો, સંપ્રદાયો વગેરે ગીતાનો પોતાને અનુકૂળ આવે તેવો અર્થ તારવવા માંડ્યા હતા. આવી સ્થિતિ વચ્ચે વર્ષોની પ્રતીક્ષા બાદ ભગવદ્ગીતાનું કૃષ્ણભાવ સ્વરૃપ ‘યથાર્થ ગીતા’ નામથી પુસ્તક, ઓડિયો કેસેટ-સીડી ઉપરાંત મોબાઈલ એપ સહિતના ફોર્મેટમાં ઉપલબ્ધ બન્યું છે.